### | | | | --- | --- | | | | | --- | | **Teknik- og Miljøudvalget** 4. maj 2017 Sagsnr. 710-2017-336 Dok.nr. 710-2017-50381 Sagsbehandler DPHKR | | 29.                 Høringssvar til debatoplæg om vindmøller [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U |
| Lovgrundlag | Planloven |

###

**SAGENS INDHOLD**

Teknik- og Miljøudvalget skal i denne sag vurdere de
indkomne høringssvar til ”Debatoplæg om vindmøller ved [adresse]” og tage
stilling til den videre planlægningsproces for udbygning af kommuneplanens
rammeområde 13.TA.11 med store vindmøller.

Området ved [adresse] er et af i alt ni områder, der er
udlagt til vindmøller i Kommuneplan 2013-2025.

Af Favrskov Kommunes vindmølleplan og tillæg nr. 9 til
kommuneplanen, fremgår det, at det er Byrådets målsætning at leve op til
statens målsætninger om at begrænse [adresse] afhængighed af fossile
brændstoffer bl.a. ved opstilling af store vindmøller. Målsætningen søges
opfyldt på følgende måder:

· Opstilling af færre, men større møller.

· Ingen enkeltstående møller, men grupper på to eller flere.

Ifølge rammebestemmelserne kan der opstilles op til seks
møller med en totalhøjde på 100-150 meter indenfor vindmølleområdet ved
[adresse].

Debatoplægget om udbygning af vindmøllerområdet har været
fremlagt i offentlig høring i perioden fra 3. til 31. januar 2017. Ved
høringsperiodens udløb var der modtaget 13 høringssvar, som fremgår af bilaget
”Høringssvar til debatoplæg”.

Høringssvarene berører følgende emner:

· Støj og skyggegener

· Nærhed til beboelser og natur

· Påvirkning af landskab

· Møllernes påvirkning af helbredet

· Sammenhæng til andre vindmøller

Allan Bech

· Påvirkning af ejendomsværdi.

På baggrund af den
indledende debat, der nu er afsluttet, kan der udarbejdes forslag til
lokalplan, kommuneplantillæg og VVM-redegørelse. I VVM-redegørelsen skal der
endvidere indarbejdes en miljøvurdering. Den samlede planproces forventes at
ville tage mindst et år fra igangsætningen, og processen indebærer, at
planforslagene og VVM-redegørelsen forventeligt kan forelægges til politisk
behandling i december 2017. Efterfølgende vil forslagene skulle fremlægges i
offentlig høring i otte uger før Byrådets endelige behandling.

**VURDERING**

Syv af
høringssvarene er kritiske overfor opstilling af vindmøllerne og har fokus på
vindmøllernes nærhed til eksisterende beboelser og konsekvensen heraf. To af de
kritiske høringssvar har karakter af underskriftindsamlinger, som er
underskrevet af henholdsvis 32 og 47 personer. I fire høringssvar er der
positive tilkendegivelser overfor opstilling af vindmøllerne og fremme af grøn
energi generelt.Høringssvarene er resumeret og vurderet i bilaget
”Vurdering af høringssvar”.

Udover den visuelle påvirkning ved udsyn til store
vindmøller er der flere, som nævner risiko for støjgener generelt og gener fra
den lavfrekvente støj fra møllerne. Overholdelse af støjgrænserne er centralt
for planlægningen af vindmøller, og det påhviler ansøger at fremsende dokumentation
for, at støjgrænserne og grænserne for lavfrekvent støj overholdes ved
anlægget.

Enkelte fremsætter forslag om, at planlægningen sættes i
bero, indtil der foreligger et resultatet af den statslige
helbredsundersøgelse. Her refereres til den undersøgelse, som staten har
igangsat i samråd med Kræftens Bekæmpelse. Undersøgelsen skal afklare, om det
kan påvises, at vindmøller har en negativ effekt på helbredet for personer, som
bor i nærheden af store vindmøller. Resultatet af undersøgelsen forventes at
blive offentliggjort i løbet af 2017.

Til forslaget om at sætte planlægningen i bero kan
bemærkes, at skiftende ministre siden 2013 har udtalt, at undersøgelsen af
støjforholdene ikke betyder, at den kommunale planlægning skal indstilles. Der
er imidlertid ikke formelle juridiske bindinger, der betyder at planlægningen
skal videreføres, mens undersøgelsen pågår.

I debatoplægget er vindmøllerne i [adresse] opstillet i to
grupper med hver tre møller. Den ene gruppe er placeret i den nordlige del af
rammeområdet på lokaliteter tæt ved de eksisterende møller. Den anden gruppe er
placeret i den sydlige del af rammeområdet. Denne gruppe er trukket længst
muligt mod syd primært af hensyn til kulturmiljøet omkring Troels Johansen. I flere
af høringssvarene er der utilfredshed med denne lokalisering af den sydlige
gruppe. Bekymringen vedrører møllernes nærhed til et potentielt vådområde og
til en række beboelser.

I den efterfølgende planproces skal møllernes samspil med
lokalområdet og med landskabet beskrives nærmere. Dette skal illustreres via
visualiseringer.

Ansøgers kommentar til
høringssvarene fremgår af vedhæftede bilag: ”Bemærkninger til høringssvar fra
ansøger”.

**ØKONOMI**

Udbygning af rammeområde 13.TA.11 har ingen direkte
økonomiske konsekvenser for Favrskov Kommune.

Der er fra statslig side afsat midler til en ’grøn
ordning’, som administreres af Energinet.dk. For hver nyopført megawatt (MW)
vindmølleeffekt hensættes 88.000 kr. i en pulje for Favrskov Kommune. Byrådet
kan i forbindelse med vindmølleprojektets realisering indhente forslag fra
borgerne og søge puljemidler til lokale initiativer, der har til formål af
fremme den lokale accept af de nye vindmøller.

Da der i området planlægges opstillet i alt seks møller med
en samlet mølleeffekt på mellem 18 og 36 MW, svarer dette til, at der er afsat
en samlet ramme på mellem 1,6 og 3,1 mio. til statslig støtte af lokale
initiativer i tilknytning til opstillingen af vindmøllerne.

**INDDRAGELSE**

Debatoplægget har været offentliggjort på [adresse]
hjemmeside og i de lokale aviser.

Planforslagene og VVM-redegørelsen udarbejdes i samarbejde
med ansøger.

**INDSTILLING**

Kommunaldirektøren indstiller til Teknik-
og Miljøudvalget:

1.   At den videre planproces for VVM- redegørelse,
kommuneplantillæg og lokalplan igangsættes med henblik på udbygning af
rammeområde 13.TA.11 til store vindmøller.

**BESLUTNING**

**Bilag**

|  |  |
| --- | --- |
| Debatoplæg om vindmøller ved [adresse] | 710-2017-1764 |
| Høringssvar til debatoplæg | 710-2017-78540 |
| Vurdering af høringssvar | 710-2017-45555 |
| Bemærkninger til høringssvar fra ansøger | 710-2017-79468 |